
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 944 


2 Σεπτεμβρίου 1998 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Επέκταση των διατάξεων του Ν. 2470/97 στους για¬ 
τρούς που υπηρετούν στο ΙΚΑ, ως μόνιμοι και με 
σύμβαση αορίστου χρόνου (Ν. 1476/84, Ν. 
1579/85) με σύμβαση ορισμένου χρόνου (Ν. 
1057/80) καθώς και με ειδική σύμβαση αορίστου 
χρόνου του άρθρου ΙΟτουΝ.Δ. 1204/72. 1 

Καθορισμός αμοιβής του βοηθού Γενικού Δ/ντού του 
Ινστιτούτου Γεωλογικών και Μεταλλευτικών Ερευ¬ 
νών (Ι.Γ.Μ.). 2 

Καθορισμός αποζημίωσης μελώντης Επιτροπής Εκδι- 
κάσεως Προσφυγών Ν. 936/79. 3 

Υπερωρίες Μονίμων Υπαλλήλων κρίσιμων ειδικοτήτων 
Μονάδων και Υπηρεσιώντου Γεν. Επιτελείου Στρα¬ 
τού, ΓΕΕΘΑ, γραφείου ΥΕΘΑ. 4 


Συμπλήρωση της 1061203/1148/ΠΟΛ./1144/20.5.98α- 
πόφασης Υπουργού Οικονομικών «Έλεγχος ανέλε¬ 
γκτων φορολογικών υποθέσεων και επίλυση φορο¬ 
λογικών διαφορών». 5 

Σύσταση Επιτροπής Ενίσχυσης μεταφράσεων Ελληνι¬ 
κών Βιβλίων σε ξένες γλώσσες και κατάρτισης προ¬ 
γράμματος ελληνικής παρουσία στη Διεθνή Έκθε¬ 
ση Βιβλίου της Φρανκφούρτης του έτους 2001. 6 

Έγκριση της 158/21.7.98 Πράξης του ΔΣ/ΟΛΠ με την 
οποία ανατίθεται η εκτέλεση, κατά παραχώρηση, ο¬ 
ρισμένων φορτοεκφορτωτικών εργασιών στην Ε¬ 
ταιρεία «ΣΥΝΕΤΑΙΡΙΣΤΙΚΑ ΕΛΛΗΝΙΚΑ ΛΙΠΑΣΜΑΤΑ 


Α.Ε.». 7 

Σύσταση της Περιφερειακής Γνωμοδοτικής Επιτρο¬ 
πής της Περιφέρειας Δυτικής Ελλάδας σύμφωνα 
με την περίπτωση (δ)τηςπαρ. 19 του άρθρου 8 του 
Ν. 2601/98 και καθορισμός της διαδικασίας λει¬ 
τουργίας της. 8 

Ένταξη της Κοινότητας Αγίου Κοσμά Ν. Γρεβενών και 
του προσωπικού αυτής στο Α' βιβλίο του Νόμου 
1188/81. 9 


ΥΠΟΥΡΓΙΚΕΣ ΑΠΟΦΑΣΕΙ Σ & ΕΓΚΡΙΣΕΙΣ 

Αριθ. 2052675/5630/0022 (1) 

Επέκταση των διατάξεων του Ν. 2470/97 στους γιατρούς 
που υπηρετούν στο ΙΚΑ, ως μόνιμοι και με σύμβαση α¬ 
ορίστου χρόνου (Ν. 1476/84, Ν. 1579/85) με σύμβαση 
ορισμένου χρόνου (Ν. 1057/80) καθώς και με ειδική 
σύμβαση αορίστου χρόνου του άρθρου 10 του Ν.Δ. 
1204/72. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ, ΟΙΚΟΝΟΜΙΚΩΝ ΚΑΙ 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Το άρθρο 24του Ν. 2470/97 (ΦΕΚ 40/21.3.97 τ.Α') «Α¬ 
ναμόρφωση μισθολογίου προσωπικού της Δημόσιας Δι¬ 
οίκησης και άλλες συναφείς διατάξεις» όπως τροποποιή¬ 
θηκε με τις διατάξειςτου άρθρου 15του Ν. 2592/98 και τις 
διατάξεις του άρθρου 10 του Ν. 2606/98. 

2. Το Ν. 119/75 (ΦΕΚ 172/75 τ.Α') «περί νομιμοποιήσεως 
των Ιατρών του Ιδρύματος Κοινωνικών Ασφαλίσεων συ- 
στάσεως Γενικής Διευθύνσεως Υγειονομικών Υπηρεσιών 
παρ’ αυτώ και άλλων τινών διατάξεων». 

3. Το άρθρο 18 του Ν. 2150/93 (ΦΕΚ 98/16.6.93 τ.Α') Ε¬ 
θνικό Ινστιτούτο Εργασίας και άλλες διατάξεις. 

4. Την ανάγκη αναμόρφωσης του μισθολογίου των για¬ 
τρών του ΙΚΑ σύμφωνα με το μισθολόγιο του Ν. 2470/97, 
για τους μόνιμους γιατρούς που υπάγονται στο Ν. 119/75 
και τους με σύμβαση που εξομοιώθηκαν με τους μόνιμους 
επειδή οι αποδοχές τους καθορίζονται από το Ν. 1505/84 
ή Ν. 1810/88. 

5. Το άρθρο 40 του Ν. 849/78 (ΦΕΚ 232/Α'), όπως συ¬ 
μπληρώθηκε με το άρθρο 8του Ν. 2129/93 (ΦΕΚ 57/Α'). 

6. Την 80078/4.10.96 (ΦΕΚ 924/τ.Β'8.10.96) απόφαση 
μεταβίβασης αρμοδιοτήτων. 

7. Την αριθ. 1107147/1239/0006Α/4.10.96 (ΦΕΚ 
922/Β77.10.96) απόφαση του Πρωθυπουργού και του Υ¬ 
πουργού Οικονομικών «Ανάθεση αρμοδιοτήτων Υπουρ¬ 
γού Οικονομικών στους Υφυπουργούς Οικονομικών». 

8. Την αριθ. ΔΙΔΚ//Φ. 1/20199/5.9.97 (ΦΕΚ 801/Β/5.9.97 
απόφαση του Πρωθυπουργού και του Υπουργού ΕΣΔΔΑ- 
περί ανάθεσης αρμοδιοτήτων στους Υφυπουργούς 
ΕΣΔΔ. 

9. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολογι¬ 
σμού του ΙΚΑ, αποφασίζουμε: 

Την επέκταση, στο σύνολό του, του Ν. 2470/97 «ανα¬ 
μόρφωση μισθολογίου προσωπικού της Δημόσιας Διοί¬ 
κησης και άλλες συναφείς διατάξεις» όπως έχει τροπο¬ 
ποιηθεί και ισχύει, στους μόνιμους γιατρούς του Ιδρύμα¬ 
τος που οι αποδοχές τους καθορίζονται από το Ν. 
1505/84, και Ν. 1810/88 και στους με σύμβαση γιατρούς 
(Ν. 1476/84, Ν. 1579/85, το Ν. 1057/80 και Ν.Δ. 1204/72) 
που έχουν εξομοιωθεί μισθολογικά με τους μόνιμους για¬ 
τρούς με τον Ν. 2150/93. 

Η Υπουργική απόφαση με αριθ. 2043269/6792/0022/- 
1.7.97 καταργείται από 1.1.1998. 

Η απόφαση αυτή, που ισχύει από 1.1.98, να δημοσιευθεί 
στην Εφημερίδα της Κυβερνήσεως. 

Αθήνα, ΙΟΑυγούστου 1998 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΣΤΑΥΡΟΣ ΜΠΕΝΟΣ Ν. ΧΡΙΣΤΟΔΟΥΛΑΚΗΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Ν. ΦΑΡΜΑΚΗΣ 
-♦- 

Αριθ. 2053966/5818/0022 (2) 

Καθορισμός αμοιβής του βοηθού Γενικού Δ/ντού του Ιν¬ 
στιτούτου Γεωλογικών και Μεταλλευτικών Ερευνών 
(Ι.Γ.Μ.). 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ 
ΚΑΙ ΑΝΑΠΤΥΞΗΣ 

Έχοντας υπόψη: 

1. Το Π.Δ. 27/96 (ΦΕΚ/τ.Α/1.2.96) «Συγχώνευση των Υ¬ 
πουργείων Τουρισμού, Βιομηχανίας Ενέργειας Τεχνολο¬ 
γίας και Εμπορίου στο Υπουργείο Ανάπτυξης». 

2. Τις διατάξεις της παρ. 3 του άρθρου 22 του Ν. 
2362/95. 

3. Τις διατάξεις των άρθρων 9 και 12 παρ. 1 του Ν. 
272/1976 «Περί ιδρύσεως Ινστιτούτου Γεωλογικών και 
Μεταλλευτικών Ερευνών (ΙΓΜΕ) (ΦΕΚ50/Α/6.3.1976. 

4. Τις διατάξεις της παρ. 2 του άρθρου 5 του Ν. 2303/95 
του άρθρου 15 του Ν. 2227/94 και της παρ. 2 του άρθρου 
22του Ν. 2362/95. 

5. Τις διατάξεις του άρ. 27 του Ν. 2081/1992 (ΦΕΚ 
154/Α/10.9.92) με το οποίο προστέθηκε νέο άρθρο 29* στο 
Νόμο 1558/85 «Κυβέρνηση και Κυβερνητικά Όργανα». 

6. Το γεγονός ότι με την παρούσα απόφαση προκαλεί- 
ται επιπλέον δαπάνη ύψους 2.100.000 δρχ. περίπου που 
καλύπτεται από τη σχετική πίστωση που έχει εγγράφει 
στον ΚΑΕ 2413 ύψος 33.500.000. 

7. Την αριθ. 110714/1239/0006* /4.10.96 (ΦΕΚ 
922/Β/7.10.96) απόφαση του Πρωθυπουργού και του Υ¬ 
πουργού Οικονομικών «Ανάθεση αρμοδιοτήτων Υπουρ¬ 
γού Οικονομικών στους Υφυπουργούς Οικονομικών». 

8. Τις διατάξεις του Ν. 1558/85 (ΦΕΚ 137 Α/26.7.85) α- 
ριθ. 20 παρ. 3 και αριθ. 21 παρ. 1 και4 «Κυβέρνηση και Κυ¬ 
βερνητικά Όργανα», αποφασίζουμε: 

Καθορίζουμε την αμοιβή του βοηθού Γ ενικού Δ/ντή του 
Ινστιτούτου Γεωλογικών και Μεταλλευτικών Ερευνών (ΙΓ¬ 
ΜΕ) στο ποσό των 650.000 δρχ. 


Για τη συμμετοχή του ανωτέρω στις συνεδριάσεις του 
Δ.Σ. δεν καταβάλλεται αποζημίωση. 

Σημειώνεται ότι οι ανωτέρω αποδοχές είναι ακαθάρι¬ 
στες. 

Οι απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Αυγούστου 1998 

ΟΙ ΥΠΟΥΡΓΟΙ 

ΥΦΥΠ. ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΙΚΩΝ 

ΑΛ. ΜΠΑΛΤΑΣ Ν. ΧΡΙΣΤΟΔΟΥΛΑΚΗΣ 

ΑΝΑΠΤΥΞΗΣ 

ΒΑΣΩ ΠΑΠΑΝΔΡΕΟΥ 
-♦- 

Αριθ. 2050520/5336/0022 (3) 

Καθορισμός αποζημίωσης μελών της Επιτροπής Εκδικά- 

σεως Προσφυγών Ν. 936/79. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. του Ν. 936/79 «περί τροποποιήσεως και συμπληρώ- 
σεωςτων περί Εξωτερικού Εμπορίου διατάξεων» άρθρο 
9 παράγραφος 7 εδάφιο 3 (ΦΕΚ 144/τ.Α'/1979). 

β. του Ν.Δ. 3999/1959 «περί ελέγχου του εξαγωγικού ε¬ 
μπορίου και άλλων τινών διατάξεων «άρθρο 2 (ΦΕΚ 
230/τ.Α/1959). 

γ. του Ν. 2081/92 «Ρύθμιση του θεσμού των Επιμελητη¬ 
ρίων, τροποποίηση των διατάξεων του Ν. 1712/87 για τον 
εκσυγχρονισμό των επαγγελματικών οργανώσεων των ε¬ 
μπόρων, βιοτεχνών και λοιπών επαγγελματιών και άλλες 
διατάξεις» (ΦΕΚ 154/τ.Α 1992), όπως τροποποιήθηκε με 
το Ν. 2469/1997 «Περιορισμός και βελτίωση της αποτελε- 
σματικότητας των κρατικών δαπανών και άλλες διατάξεις 
(ΦΕΚ 43/τ. Α'/1997). 

δ.τουΝ. 2026/92 «Ρύθμιση οργάνωσης καιπροσωπικού 
της Δημόσιας Διοίκησης και άλλες συναφείς διατάξεις» 
άρθρο 4 (ΦΕΚ 38/Τ.Α/1997). 

ε. του Ν. 2470/97 «Αναμόρφωση μισθολογίου προσωπι¬ 
κού της Δημόσιας Διοίκησης και άλλες συναφείς διατά¬ 
ξεις «άρθρο 19παρ. 2» (ΦΕΚ40/τ.Α/1992). 

στ. του Π.Δ. 138/93 «Οργανισμός του Υπουργείου Εθνι¬ 
κής Οικονομίας (ΦΕΚ55/τ.Α/1993). 

ζ. του Π.Δ. 405/91 «Μεταφορά και συγχώνευση της Γ ε¬ 
νικής Γραμματείας Εξωτερικού Εμπορίου και του τμήμα¬ 
τος Εσωτερικής Αγοράς της Γ ενικής Διεύθυνσης Εσωτε¬ 
ρικού εμπορίου του Υπουργείου Εμπορίου στη Γενική 
Γραμματεία Δ.Ο.Σ. του ΥΠ.ΕΘ.Ο. (ΦΕΚ 145/τ.Α/1991). 

2. Την αριθ. 34001/ΔΙΟΕ 1957/9.10.1996 απόφαση του 
Πρωθυπουργού και του Υπουργού Εθνικής Οικονομίας 
«Καθορισμός αρμοδιοτήτων των Υφυπουργών Εθνικής 
Οικονομίας» (ΦΕΚ937/τ.Β/14.10.96). 

3. Την 1107147/1239/006Α/4.10.96 απόφαση του Πρω¬ 
θυπουργού καιτου Υπουργού Οικονομικών «Ανάθεση αρ¬ 
μοδιοτήτων στους Υφυπουργούς Οικονομικών (ΦΕΚ 
922/Τ.Β77.10.96). 

4. Την αριθ. 61495/ΔΙΟΑΔ 1026/22.6.92 κοινή απόφαση 
των Υπουργών Προεδρίαςτης Κυβερνήσεως, Εθνικής Οι¬ 
κονομίας και Οικονομικών «περιορισμός Συλλογικών Ορ¬ 
γάνων του Υπουργείου Εθνικής Οικονομίας» άρθρο 2 
(ΦΕΚ 578/τ. Β/1992). 

5. Την αριθ. 13123/ΔΙΟΕ 328/16.4.98 Απόφαση Υφυ¬ 
πουργού Εθνικής Οικονομίας «Ανασυγκρότηση Επιτρο¬ 
πής Εκδίκασης Προσφυγών». 

6. Το γεγονός ότι προκειμένου να πραγματοποιηθούν ε- 
ξαγωγικές δραστηριότητες από φυσικά ή νομικά πρόσω¬ 
πα απαραίτητη προϋπόθεση είναι η καταχώρηση της εξα- 
γωγικήςτους επωνυμίας στο Ειδικό Μητρώο Εξαγωγέων 
των οικείων Επιμελητηρίων, σύμφωνα με τα οριζόμενα 
στο άρθρο 2 του Ν.Δ. 3999/59 και του άρθρου 9 του Ν. 
936/79. 

7. Το γεγονός ότι με το έργο της η εν λόγω Επιτροπή, 
δηλαδή με την εκδίκαση προσφυγών κατά των αποφάσε¬ 
ων της Διοικητικής Επιτροπής των οικείων επιμελητη¬ 
ρίων, περί μη εγγραφής, μη ανανέωσης και διαγραφής 
των ενδιαφερομένων να πραγματοποιούν εξαγωγικές 
δραστηριότητες, επιτυγχάνει την αύξηση του όγκου των 
εξαγωγώντης χώρας λόγω της εγγραφής στα παραπάνω 
μητρώα, φυσικών και νομικών προσώπων, τα οποία συ¬ 
γκεντρώνουν όλα τα εχέγγυα για την αποτελεσματική ά¬ 
σκηση του εξαγωγικού εμπορίου και την αρωγή στηνπρο- 
σπάθεια βελτίωσης του εμπορικού ισοζυγίου της χώρας 
και τα οποία πρωτοβαθμίως είχαν στερηθεί της δυνατό- 
τητος αυτής, αποφασίζουμε: 

1. Ορίζουμε όπως η μηνιαία αποζημίωση, η οποία 6α βα¬ 
ρύνει τους προϋπολογισμούς των οικείων Επιμελητη¬ 
ρίων, για τον Πρόεδρο, τα Μέλη και τον Γ ραμματέατης Ε¬ 
πιτροπής Εκδίκασης Προσφυγών του άρθρου 9 παρά¬ 
γραφος 5 του Ν. 936/79, ανέλθει στο ποσό των εκατό 
χιλιάδων (100.000) δραχμών για τον Πρόεδρο και 70.000 
για καθένα από τους υπόλοιπους. 

2. Η καταβολή στους δικαιούχους της μηνιαίας αποζη¬ 
μίωσης θα πραγματοποιείται από το Ε.Β.Ε. Αθηνών στο 
τέλος κάθε μήνα, βάσει σχετικών καταστάσεων που θα 
προσκομίζονται με μέριμνα του Γραμματέα της Επιτρο¬ 
πής και θα εμφανίζουν τον αριθμό των συνεδριάσεων και 
τη συμμετοχή των μελών σε αυτές θεωρημένες από τον 
Πρόεδρο αυτής. 

3. Η δαπάνη που προκαλείται στο Ε.Β.Ε. Αθηνών θα ει- 
σπράτεται στο τέλος εκάστου ημερολογιακού έτους από 
τα οικεία Επιμελητήρια κατά τρόπο ανάλογο των εκδικα- 
ζομένων υποθέσεων που αφορούν τα μέλη τους και μετά 
από πιστοποίηση του Προέδρου της Επιτροπής γιατον α¬ 
ριθμό των προσφ υγών των εξαγωγικών επιχειρήσεων κα¬ 
τά Επιμελητήριο, που εκδικάστηκαν κατά τη διάρκεια του 
έτους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Αυγούστου 1998 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

ΑΛΕΞΑΝΔΡΟΣ ΜΠΑΛΤΑΣ ΝΙΚ. ΧΡΙΣΤΟΔΟΥΛΑΚΗΣ 
-*- 

Αριθ. 2050906/5399/0022 (4) 

Υπερωρίες Μονίμων Υπαλλήλων κρίσιμων ειδικοτήτων 
Μονάδων και Υπηρεσιώντου Γεν. Επιτελείου Στρατού, 
ΓΕΕΘΑ, γραφείου ΥΕΘΑ. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

α. Τις διατάξεις του άρ. 29Ατου Ν. 1558/85, όπως προ¬ 


στέθηκε με το άρ. 27 του Ν. 2081/92 και αντικαταστάθηκε 
με το άρ. 1 του Ν. 2469/97. 

β. Τις διατάξεις του άρθρου 18του Ν. 2470/97 «Αναμόρ¬ 
φωση Μισθολογίου Προσωπικού Δημόσιας Διοίκησης και 
άλλες συναφείς διατάξεις», όπως αντικαταστάθηκε από το 
άρθρο 15του Ν. 2592/98 (ΦΕΚ 57/18.3.98 τ.Α'). 

γ. Αριθ. Πρωτ. 2022941/2297/0022/7.4.98/Γ.Λ. του Κρά¬ 
τους. 

δ. Την ανάγκη αντιμετώπισης από το Γενικό Επιτελείο 
Στρατού των ωρών απασχόλησης των Μονίμων Υπαλλή¬ 
λων του, πέραν του κανονικού ωραρίου εργασίας για κά¬ 
λυψη εποχιακών, εκτάκτων ή επειγουσών υπηρεσιακών α¬ 
ναγκών, Στρατ. Νοσοκομείων, Κέντρου Ηλεκτρονικών Υ¬ 
πολογιστών Εθνικής Άμυνας, Τάγματος Τηλεπικοινωνιών 
ΓΕΕΘΛ, Πολεμικού Μουσείου, Εργοστασίου Παραγωγής 
Οξυγόνου του 691 Βιομηχανικού Εργοστασίου Βάσεως, 79 
-88-96-98 Ταγμάτων Υλικού Εθνοφυλακής (παραμεθόρια 
νησιά), 80 - 95 Ταγμάτων Υγειονομικού Εθνοφυλακής (πα¬ 
ραμεθόρια νησιά), Στρατιωτικής Διοίκησης Λιμένος Πει¬ 
ραιώς, Ταγμάτων ΓΕΕΘΑ - ΓΕΣ (Συνεργεία Κλιματισμού), 
που λειτουργούν επί εικοσιτετραώρου βάσεως, Στρατ. Ερ¬ 
γοστασίων, Μεταφορικών Μονάδων, ΓΕΕΘΑ κ.λ.π. καθώς 
και του προσωπικού που εργάζεται στο Γ ραφείο Υπουργού 
Εθνικής Άμυνας, Ειδικής Γραμματέως ΥΕΘΑ και των απε- 
σπασμένων στα βουλευτικά Γ ραφεία. 

ε. Τη Φ. 451/70/264253/Σ. 1766/25.6.86 απόφαση του Υ¬ 
φυπουργού Εθνικής Άμυνας, που καθορίζει τις υπηρεσίες 
του Υπουργείου Εθνικής Άμυνας που λειτουργούν σε 24ω- 
ρη βάση. 

στ. Την υπ’ αριθ. 29261/7.10.96 Κοινή Απόφαση Πρωθυ¬ 
πουργού και του Υπουργού Εθνικής Άμυνας «Ανάθεση Αρ- 
μοδιο ήτων Υπουργού Εθνικής Άμυνας στον Υφυπουργό 
Εθνικής Άμυνας» (ΦΕΚ 933/10.10.96τ. Β'). 

ζ. Την υπ’ αριθ. 2030971/3046/0022/4.6.98/Κ.ΥΆ. Υφυ¬ 
πουργών Εθνικής Άμυνας και Οικονομικών (ΦΕΚ 
582/11.0.98, τ.Β'), με την οποία εγκρίθηκε η υπερωριακή 
εργασία των Μον. Υπαλλήλων ΥΕΘΑ/ΓΕΣ κατά το Α' εξάμη¬ 
νο 1998. 

η. Την αριθ. 1107147/1239/0006Α/4.10.96 απόφαση για 
«Ανάθεση αρμοδιοτήτων του Υπουργού Οικονομικών 
στους Υφυπουργούς Οικονομικών», αποφασίζουμε: 

2. Ενκρίνουμετηναπογευματική, νυκτερινή καιεξαιρεσί- 
μωνημερών εργασία, πέρα από το κανονικό ωράριο, πέντε 
χιλιάδων διακοσίων πενήντα (5.250) Μονίμων Υπαλλήλων, 
κρίσιμων ειδικοτήτων Μονάδωνκαι Υπηρεσιώντου Γ ενικού 
Επιτελείου Στρατού, ΓΕΕΘΑ, Γραφ. ΥΕΘΑ, έναντι επτά χι¬ 
λιάδων τριακοσίων δεκαεπτά (7.317) υπηρετούντων, που 
κρίνεται απαραίτητη για κάλυψη εποχιακών, εκτάκτων ή ε- 
πειγουσών υπηρεσιακών αναγκών Β' Εξαμήνου 1998 (από 
1.7.98 έως 31.12.98). 

α. Για υπερωριακή απαγευματική εργασία μέχρι τετρα¬ 
κόσιες εβδομήντα εννέα χιλιάδες (479.000) ώρες. 

β. Γ ια υπερωριακή εργασία νυκτερινή εργασίμων ημε¬ 
ρών, Κυριακών και εξαιρέσιμων καθώς και για εργασία 
προς συμπλήρωση της εβδομαδιαίας υποχρεωτικής (βάρ¬ 
δια), μιέχριτετρακόσιες σαράντα δύο χιλιάδες (442.000) ώ- 
ρες. 

3. Παρέχεται η δυνατότητα προσφοράς υπερωριακής 
εργασίας σε υπαλλήλους οδηγούς κατά το διάστημα της 
μετακίνησήςτους εκτός έδρας, για εκτέλεση δρομολογίων 
σε όλη την επικράτεια και τη λήψη υπερωριακής αποζη¬ 
μίωσης με τις προϋποθέσεις του άρθρου 15 Ν. 2592/98 
(ΦΕΚ 57 τ.Α'). 

4. Τα όρια υπερωριακής απασχόλησης κατά κλάδο και ει¬ 
δικότητα θα καθορίζονται από το ΓΕΣ, ανάλογα με τις πα- 
ρουσιαζόμενες κάθε μήνα υπηρεσιακές ανάγκες. 

5. Στην παραπάνω εργασία θα μπορούν να μετέχουν και 
περισσότεροι υπάλληλοι, εντός όμως του ιδίου συνολικού 
αριθμού των εγκρινομένων ωρών, με πράξη των οικείων Δι¬ 
οικητών - Δντών Μονάδων, Υπηρεσιών και Δνσεων του 
ΓΕΣ. 

6. Η δαπάνη που θα προκύψει από το σύνολο των εγκρι- 
θεισών ωρών υπερωριακής απασχόλησης Β' εξαμήνου 
1998, ύψους επτακοσίων ενενήντα οκτώ εκατομμυρίων 
(798.000.000) δρχ., περίπου, σε καμμιά περίπτωση δεν 
μπορεί να υπερβεί τις πιστώσεις που έχουν εγγράφει 
στους οικείους κωδικούς αριθμούς προϋπολογισμού ΓΕΣ 
έτους 1998, όπως αυτές θα διαμορφωθούν με τα ποσοστά 
αποδέσμευσης που θα εγκριθούν. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 7 Αυγούστου 1998 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΟΝ 

ΔΗΜ. ΑΠΟΣΤΟΛΑΚΗΣ ΝίΚ. ΧΡΙΣΤΟΔΟΥΛΑΚΗΣ 
-#- 

Αριθ. 1095300/1271/ΔΣΣΦΕ/Α' (5) 

Συμπλήρωση της 1061203/1148/ΠΟΛ. 1144/20.5.98 από¬ 
φασης Υπουργού Οικονομικών «Έλεγχος ανέλεγκτων 
φορολογικών υποθέσεων και επίλυση φορολογικών 
διαφορών». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των παραγράφων 3 και 8 του άρθρου 66 
του Ν. 2238/1994 (ΦΕΚΑ' 151), όπως ισχύουν. 

2. Τις διατάξεις της παραγράφου 4 του άρθρου 13 του 
Ν. 2601/1998 (ΦΕΚΑ'81). 

3. Την απόφασή μας 1061203/1148/ΠΟΛ. 1144/ 
20.5.1998 «Έλεγχος ανέλεγκτων φορολογικών υποθέσε¬ 
ων και επίλυση φορολογικών διαφορών» (ΦΕΚ Β'526). 

4. Την ανάγκη συμπλήρωσης ορισμένων διατάξεωντης 
παραπάνω απόφασης για την καλύτερη και αποτελεσμα- 
τότερη εφαρμογή της. 

5. Την 1107147/1239/0006Α'/4.10.96 κοινή απόφαση 
του Πρωθυπουργού και του Υπουργού Οικονομικών (ΦΕΚ 
Β' 922) περί ανάθεσης αρμοδιοτήτων Υπουργού Οικονο¬ 
μικών στους Υφυπουργούς Οικονομικών. 

6. Ότι από την απόφαση αυτή δεν προκύπτουν δαπάνες 

για τον Προϋπολογισμό, αποφασίζουμε: , 

Άρθρο 1 

Συμπληρώνουμε την απόφασή μας 1061203/1148/- 
ΠΟΛ. 1144/20.5.98 «Έλεγχος ανέλεγκτων φορολογικών 
υποθέσεων και επίλυση φορολογικών διαφορών» (ΦΕΚ Β' 
526), ως ακολούθως: 

1. Στηνπαράγραφο 2του άρθρου 1 προστίθεται νέα πε¬ 
ρίπτωση ε', ως εξής: 

«ε. Υποθέσεις φορολογίας πλοίων καθώς και όλες οι υ¬ 
ποθέσεις λοιπών φορολογιών που σχετίζονται με τις υπο¬ 
θέσεις αυτές». 

2. Στηνπαράγραφο Α.4του άρθρου 7προστίθενται δύο 
νέα εδάφια, ως εξής: 


«Εξαιρετικά, αν επί επιχειρήσεων πώλησης εμπορευμά¬ 
των ή μεταποίησης ή επί επιχειρήσεων και με τους δύο 
αυτούς κλάδους, δεν πραγματοποιήθηκαν αγορές και 
πωλήσεις εμπορεύσιμων αγαθών σε μία ή περισσότερες 
από τις ελεγχόμενες χρήσης, λόγω αδράνειας ή αναστο¬ 
λής εργασιών, τότε η προκύπτουσα κατά τα ανωτέρω δια¬ 
φορά κατανέμεται ισομερώς μόνο στις χρήσεις στις οποί¬ 
ες πραγματοποιήθηκαν αγορές ή πωλήσεις εμπορεύσι¬ 
μων αγαθών. Δοαφορές ακαθάριστων εσόδων ή αγορών 
μικρότερες των 20.000 δρχ. ανά χρήση, αγνοούνται σε 
κάθε περίπτωση». 

3. Στην παράγραφο 3 του άρθρου 10, μετά το τρίτο ε¬ 
δάφιο, προστίθεται νέο εδάφιο, ως εξής: 

«Εξαιρετικά, αν με βάση στοιχεία που προσκομίζει ο ε- 
πιτηδευματίας προκύπτει αποδεδειγμένα ότι γεγονότα α¬ 
νώτερος βίας επηρέασαν αρνητικά τη λειτουργία της επι¬ 
χείρησης ή αν πρόκειται για επιχειρήσεις του δεύτερου ε¬ 
δαφίου της παραγράφου Α.4 του άρθρου 7, τότε η 
διαφορά του προηγούμενου εδαφίου μπορεί να μειωθεί 
μέχρι ποσοστό 40%). 

4. Στο άρθρο 13 προστίθενται δύο νέες παράγραφοι 6 
και 7, ως εξής: 

«6. Λοιπά εισοδήματα από άλλες πηγές πέραν από την 
άσκηση επαγγελματικής δραστηριότητας, που αφορούν 
ανέλεγκτες υποθέσεις φορολογίας εισοδήματος επιτη- 
δευματιών οι οποίες υπάγονται στον τρόπο ελέγχου της 
απόφασης, σύμφωνα με τα οριζόμενα στα άρθρα 1 και 2, 
ελέγχονται κατά τις ισχύουσες γενικές φορολογικές δια¬ 
τάξεις. Σε περίπτωση επίλυσης των διαφορών του ελέγ¬ 
χου των ανέλεγκτων υποθέσεων του επιτηδευματία, κατά 
τα οριζόμενα στο άρθρο 10, τότε εφαρμόζονται ανάλογα 
οι διατάξεις της παραγράφου 5 του ίδου άρθρου και επί ε¬ 
πίλυσης των διαφορών που προκύπτουν από τον έλεγχο 
των κατά τα ανωτέρω λοιπών εισοδημάτων που αφορούν 
τις περαιωθείσες υποθέσεις. Τα οριζόμενα στο προηγού¬ 
μενο εδάφιο ισχύουν ανάλογα και επί επίλυσης διαφορών 
λοιπών εισοδημάτων που αφορούν υποθέσεις επιτηδευ- 
ματιώνπου περαιώνονται κατά το άρθρο 12. 

7. Ο έλεγχος όλων των ανέλεγκτων υποθέσεων του επι- 
τηδευματία, οι οποίες υπάγονται στον τρόπο ελέγχου της 
απόφασης, σύμφωνα μετά οριζόμενα στα άρθρα 1 και 2, 
διενεργείται από τον προϊστάμενο της ΔΟΥ που είναι αρ¬ 
μόδιος για τον έλεγχο της δήλωσης φορολογίας εισοδή¬ 
ματος της τελευταίας ελεγχόμενης χρήσης, ανεξάρτητα 
αν γιατον έλεγχο των ανέλεγκτων υποθέσεωντου ίδιου ε- 
πιτηδευματίαπροηγούμενωνχρήσεων είναι αρμόδιος άλ¬ 
λος προϊστάμενος ΔΟΥ. Ειδικά επί επιτηδευματιών με βι¬ 
βλία Γ κατηγορίας, ο έλεγχος των ανέλεγκτων υποθέσε¬ 
ων μπορεί να γίνεται από τις κατά τόπο αρμόδιες ΔΟΥ. Σε 
κάθε περίπτωση, η επιβολή και βεβαίωση των φόρων που 
αφορούν υποθέσεις της παραγράφου αυτής γίνεται από 
τον προϊστάμενο της ΔΟΥ που είναι αρμόδιος για τον έ¬ 
λεγχο της δήλωσης φορολογίας εισοδήματος της τελευ¬ 
ταίας ελεγχόμενης χρήσης». 

5. Στην παράγραφο 2 του άρθρου 14 προστίθεται νέο ε¬ 
δάφιο, ως εξής: 

«Σε περίπτωση που επιλύονται φορολογικές διαφορές 
περισσότερων της μιάς χρήσεων, τότε ο παρονομαστής 
του κλάσματος που προβλέπεται από τις αναφερόμενες 
στο πρώτο εδάφιο διατάξεις προσαυξάνεται με τον αριθ¬ 
μό των περαιούμενων χρήσεων, μη δυναμένου του προ- 

κύπτοντος κλάσματος να είναι μικρότερο του ενός δεκά- 
του (1/10)». 

Άρθρο 2 

Οι προθεσμίες του δεύτερου εδαφίου της παραγράφου 
3του άρθρου 12 παρατείνονται κατά ένα μήνα από της λή¬ 
ξης τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, ΙδΑυγούστου 1998 

Ο ΥΦΥΠΟΥΡΓΟΣ 

Γ. ΔΡΥΣ 
-♦- 

Αριθ. ΥΠΠΟ/ΔΙΟΙΚ/Β/40454 (6( 

Σύσταση Επιτροπής Ενίσχυσης μεταφράσεων Ελληνικών 
Βιβλίων σε ξένες γλώσσες και κατάρτισης προγράμ¬ 
ματος Ελληνικής παρουσίας στη Διεθνή Έκθεση Βι¬ 
βλίου της Φρανκφούρτης του έτους 2001. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του άρθρου 30 παρ. 6του Ν. 2190/94 «Σύσταση ανε¬ 
ξάρτητης αρχής για την επιλογή προσωπικού και ρύθμιση 
θεμάτων Διοίκησης» (ΦΕΚ28/Α). 

β) του άρθρου 27 του Ν. 2081/92 και το γεγονός ότι από 
την απόφαση αυτή δενπροκαλείται δαπάνη σε βάρος του 
Κρατικού Προϋπολογισμού. 

2. Το αριθ. 95/31.7.98 ΦΕΑτης Δ/νσης Γραμμάτων του 
ΥΠΠΟ, αποφασίζουμε: 

1. Συνιστούμε στο ΥΠΠΟ «Επιτροπή ενίσχυσης μετα¬ 
φράσεων Ελληνικών βιβλίων σε ξένες γλώσσες και κα¬ 
τάρτισης προγράμματος Ελληνικής παρουσίας στη Διε¬ 
θνή Έκθεση Βιβλίου Φρανκφούρτης του έτους 2001». 

2. Η Επιτροπή αυτή αποτελείται από: 

α) Ένα συγγραφέα - κριτικό λογοτεχνίας. 

β) Τρεις φιλολόγους, μέλη του κύριου ή βοηθητικού δι¬ 
δακτικού προσωπικού Α.Ε.Ι., ημεδαπής ή αλλοδαπής, με¬ 
λετητές της νεοελληνικής λογοτεχνίας. 

γ) Ένα πρόσωπο με αποδεδειγμένη εμπειρία στη λογο¬ 
τεχνική μετάφραση απάτην Ελληνική σε ξένη γλώσσα και 
αντιστρόφως, με δόκιμη κριτική σκέψη και άρτια γνώση 
δύο τουλάχιστον εκ των γλωσσών αγγλικής, γαλλικής, 
γερμανικής, ιαλικής, ισπανικής. 

3. Τα μέλη της Επιτροπής διορίζονται μετριετή θητεία, 
με απόφαση του Υπουργού Πολιτισμού, με την οποία ορί¬ 
ζεται και ο Πρόεδρος αυτής. 

4. Στην Επιτροπή μετέχει, με γνώμη, χωρίς ψήφο, ο 
Προϊστάμενος της Δ/νσης Γ ραμμάτων του ΥΠΠΟ. 

5. Γραμματέαςτης Επιτροπής και αναπληρωτής αυτού, 
ορίζεται υπάλληλος της Δ/νσης Γ ραμμάτων. 

6. Έργο της Επιτροπής είναι: 

α) Η αξιολόγηση των αιτήσεων που υποβάλλονται στη 
Δ/νση Γ ραμμάτων, στα πλαίσια του προγράμματος οικο¬ 
νομικής ενίσχυσης εκδοτικών οίκων για μεταφράσεις έρ¬ 
γων σύγχρονης Ελληνικής λογοτεχνίας σε ξένες γλώσ¬ 
σες και η διατύπωση αιτιολογημένης σχετικής εισήγησης 
προς τον Υπουργό Πολιτισμού. 


β) Η κατάρτιση και εκτέλεση προγράμματος μεταφρά¬ 
σεων καθώς και προγράμματος Ελληνικής παρουσίας (βι¬ 
βλίων και συγγραφέων) στη Διεθνή Έκθεση Βιβλίου της 
Φρανκφούρτης του έτους 2001, όπου η Ελλάδα θα είναι η 
τιμώμενη χώρα. 

7. Η αριθ. ΥΠΠΟ/ΔΙΟΙΚ/Α1/5592/2.2.95 (ΦΕΚ 86/Β/ 
9.2.95) Υπουργική απόφαση παύει να ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, ΙΘΑυγούστου 1998 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
* . -♦- 

Αριθ. 3422.21/09/98 (7) 

Έγκριση της 158/21.7.98 Πράξης του ΔΣ/ΟΛΠ με την ο¬ 
ποία ανατίθεται η εκτέλεση, κατά παραχώρηση, ορι¬ 
σμένων φορτοεκφορτωτικών εργασιών στην Εταιρεία 
«ΣΥΝΕΤΑΙΡΙΣΤΙΚΑ ΕΛΛΗΝΙΚΑ ΛΙΠΑΣΜΑΤΑ Α.Ε.». 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α) Του άρθρου 4 πργ. 9 του Α.Ν. 1559/50 (ΦΕΚ 252 Α') 
που κυρώθηκε με τον Ν. 1630/51 (ΦΕΚ 8Α'), όπως τροπο¬ 
ποιήθηκε και συμπληρώθηκε με το Ν. 2323/53 (ΦΕΚ 66Α'). 

β) Του άρθρου 6του Ν. 1220/81 (ΦΕΚ 296 Α'). 

γ) Του άρθρου 29Α του Ν. 1558/85 (ΦΕΚ 137 Α') «Κυ¬ 
βέρνηση και Κυβερνητικά Όργανα», όπως προσετέθη με 
το άρθρο 27 του Ν. 2081/92 (ΦΕΚ 154 Α') και τροποποιή¬ 
θηκε με το άρθρο 1 παρ. 2ατου Ν. 2469/97 (ΦΕΚ38Α). 

δ) Του άρθρου 36 πργ. 10 του Ν.Δ. 1/1968 (ΦΕΚ 270 Α'), 
όπως τροποποιήθηκε με το άρθρο 1 του Β.Δ. 27/1969 
(ΦΕΚ 6Α'). 

2. Την αριθ. 4222.1/7/97/5.9.97 Αποφ. ΥΕΝ «Μεταβίβα¬ 
ση αρμοδιοτήτων κλπ» (ΦΕΚ 724 Β'). 

3. Την αριθ. 158/21.7.98 Πράξη του ΔΣ/ΟΛΠ, καθώς και 
την αριθ. 194/20.3.98 εισήγηση της αρμόδιας Δ/νσης του 
ΟΛΠ. 

4. Το αριθ. 18596/2008/24.7.98 έγγραφο του ΟΛΠ. 

5. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Προϋπολογι¬ 
σμού του ΝΠΔΔτου ΟΛΠ, αποφασίζουμε: 

Εγκρίνουμε την αριθ. 158/21.7.1998 Πράξη του 
ΔΣ/ΟΛΠ με την οποία γίνεται αποδεκτό αίτημα της Εται¬ 
ρείας «ΣΥΝΕΤΑΙΡΙΣΤΙΚΑ ΕΛΛΗΝΙΚΑ ΛΙΠΑΣΜΑΤΑ Α.Ε.», 
για την κατά παραχώρηση διενέργεια φορτοεκφορτωτι¬ 
κών εργασιών με δικά τους μέσα και εργάτες, όπως προ- 
βλέπονται από τις παρ. ΙΒ και IV του 2ου Ειδικού Τιμολο¬ 
γίου του ΚΤΕΦΜ, για το χρονικό διάστημα από 1.1.1998 έ¬ 
ως 31.12.1998, υπό την προϋπόθεση κατάθεσης 
εγγυητικής επιστολής αορίστου χρόνου ποσού 
50.000.000 δρχ. για την κάλυψη των δικαιωμάτων που θα 
προκύψουν για τον ΟΛΠ από την παραχώρηση, σε περί¬ 
πτωση μη καταβολής τους. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Πειραιάς, ΙδΑυγούστου 1998 
Με εντολή Υπουργού 
Ο Γ ενικός Γ ραμματέας 
ΑΘΑΝΑΣΙΟΣ ΤΣΟΥΡΟΠΛΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 238 ΓΓ (8) 

Σύσταση της Περιφερειακής Γνωμοδοτικής Επιτροπής 

της Περιφέρειας Δυτικής Ελλάδας, σύμφωνα με την 

περίπτωση (δ) της παρ. 19 του άρθρου 8 του Ν. 

2601/98 και καθορισμός της διαδικασίας λειτουργίας 

της. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του Ν. 2601/98 «Ενισχύσεις ιδιωτικών ε¬ 
πενδύσεων για την οικονομική και περιφερειακή ανάπτυ- 
ξητης χώρας και άλλες διατάξεις» (ΦΕΚ81Α/15.4.98) και 
ειδικότερα τις περιπτώσεις (α) και (ε) της παρ. 19 του άρ¬ 
θρου 8 αυτού. 

2. Τις διατάξεις του Π .Δ. 51/87 «Καθορισμός των Περι¬ 
φερειών της χώρας για τον συντονισμό της Περιφερεια¬ 
κής Ανάπτυξης». 

3. Τις διατάξειςτου 2503/97 «Διοίκηση, οργάνωση, στε- 
λέχωσητης Περιφέρειας, ρύθμιση θεμάτων για την Τοπι¬ 
κή Αυτοδιοίκηση και άλλες διατάξεις», αποφασίζουμε: 

Άρθρο 1 

1. Συ στήνεται στην έδρα της Περιφέρειας Δυτικής 
Ελλάδας σύμφωνα με τη διάταξη της περίπτωσης (δ) της 
παραγρ. 19 του άρθρου 8 του Ν. 2601/98, Περιφερειακή 
Γνωμοδοτική Επιτροπή, μέλη της οποίας είναι: 

1. Ο Γενικός Γραμματέας της Περιφέρειας Δυτικής 
Ελλάδας. 

II. Ο Γενικός Διευθυντής της Περιφέρειας. 

III. Ο Προϊστάμενος της Δ/νσης Σχεδιασμού και Ανά¬ 
πτυξης της Περιφέρειας Δυτικής Ελλάδας. 

IV. Ο Προϊστάμενος του αρμόδιου τμήματοςτης Δ/νσης 
Σχεδιασμού και Ανάπτυξης της Περιφέρειας. 

V. Ένας (1) εκπρόσωπος της Νομαρχιακής Αυτο¬ 
διοίκησης της έδρας της Περιφέρειας Δυτικής Ελλάδας, 
προερχόμενος από την πρώην Διεύθυνση ή τμήμα Βιο¬ 
μηχανίας του Υπουργείου Ανάπτυξης του Νομού Αχαΐας. 

VI. Ένας (1) εκπρόσωπος της Νομαρχιακής Αυτο¬ 
διοίκησης της έδρας της Περιφέρειας Δυτικής Ελλάδας, 
προερχόμενος από την πρώην Διεύθυνση Γεωργίας του 
Υπουργείου Γεωργίας του Νομού Αχαΐας. 

VII. Ένας (1) εκπρόσωπος της αρμόδιας για τον Του¬ 
ρισμό Υπηρεσίας της Περιφέρειας (τέως Περιφερειακή 
Υπηρεσία Ε.Ο.Τ.). 

VIII. Μέχρι έξι (6) μέλη, εκπρόσωποι Τραπεζών και λοι¬ 
πών φορέων, σχετικών με θέματα επενδύσεων. 

2. Της Περιφερειακής Γνωμοδοτικής Επιτροπής προε¬ 
δρεύει ο Γ ενικός Γ ραμματέας της Περιφέρειας Δυτικής 
Ελλάδας ή ο νόμιμος Αναπληρωτής του που ορίζεται ο Γε¬ 
νικός Δ/ντήςτης Περιφέρειας. 

3. Για κάθε μέλος της Περιφερειακής Γνωμοδοτικής 
Επιτροπής δύναται να ορίζεται και αναπληρωτής του. 

Άρθρο 2 

Έργο της Γνωμοδοτικής Επιτροπής 

Έργο της Γ νωμοδοτικής Επιτροπής είναι η γνωμοδότη¬ 
ση: 

1. Για αιτήσεις υπαγωγής στον Ν. 2601/98 επενδύσεων 
ή/και προγραμμάτων χρηματοδοτικής μίσθωσης εξοπλι¬ 
σμού που σύμφωνα με το άρθρο 8 του ιδίου νόμου υπο¬ 
βάλλονται στην Περιφέρεια Δυτικής Ελλάδας, καθώς και 


για αιτήσεις υπαγωγής επενδύσεων ή/και προγραμμάτων 
χρηματοδοτικής μίσθωσης εξοπλισμού που εμπίπτουν 
στα ειδικά καθεστώτα ενίσχυσης της παρ. 1 του άρθρου 
10 του Ν. 2601/98 και σύμφωνα με το οικείο Προεδρικό 
Διάταγμα θέσπισης του Ειδικού Καθεστώτος Ενίσχυσης, 
υποβάλλονται στην Περιφέρεια Δυτικής Ελλάδας. 

2. Για αιτήματα τροποποίησης αποφάσεων υπαγωγής, 
ολοκλήρωσης, και πιστοποίησης έναρξης παραγωγικής 
λειτουργίας, μεταβίβασης επιχειρήσεων ή μετοχών ή ε¬ 
ταιρικών μεριδίων, καθώς και για την ανάκληση αποφά¬ 
σεων υπαγωγής και επιστροφή ενισχύσεων που έχουν κα¬ 
ταβληθεί και αφορούν σε επενδύσεις ή/και προγράμματα 
χρηματοδοτικής μίσθωσης εξοπλισμού που έχουν υπα¬ 
χθεί στο Ν. 2601 /98 ή τον Ν. 1892/90, για την υπαγωγή των 
οποίων έχει γνωμοδοτήσει η Περιφερειακή Γνωμοδοτική 
Επιτροπή της παρούσας απόφασης ή η αντίστοιχη Περι¬ 
φερειακή Γνωμοδοτική Επιτροπή του Ν. 1892/90 είτε οι 
φάκελοι των επενδύσεων αυτών θα μεταβιβασθούν από 
τον ΕΟΜΜΕΧ σύμφωνα με τη διάταξη της παραγράφου 
12του άρθρου 14του Ν. 2601/98. 

3. Για τα θέματα της προηγούμενης παραγράφου (2) 
που έχουν υπαχθεί στον Ν. 1262/82, εφόσον οι φάκελοι 
των επενδύσεων αυτών ήταν της αρμοδιότητας της Περι¬ 
φέρειας Δυτικής Ελλάδας κατά το στάδιο έγκρισής τους 
και τηρούνται σε αυτήν ή θα μεταβιβασθούν από τον 
ΕΟΜΜΕΧ σύμφωνα με τη διάταξη της παραγράφου 12 
του άρθρου 14του Ν. 2601/98. 

Άρθρο 3 

Καθορισμός Εισηγητών και Γραμματέων 

1. Αρμόδια για την εισήγηση των θεμάτων που καθορί¬ 
ζονται στο άρθρο 2 της παρούσας απόφασης είναι η 
Δ/νση Σχεδιασμού και Ανάπτυξης της Περιφέρειας Δυτι¬ 
κής Ελλάδας. 

2. Η Δ/νση Σχεδιασμού και Ανάπτυξης συντάσσει για 
την Επιτροπή πλήρεις και αιτιολογημένες εισηγήσεις. 

3. Εισηγητές της Επιτροπής ορίζονται οι υπάλληλοι της 
Διεύθυνσης Σχεδιασμού και Ανάπτυξης που χειρίζονται 
το εκάστοτε εξεταζόμενο θέμα. 

4. Γ ραμματέας της Επιτροπής καθώς και αναπληρωτής 
βοηθός Γ ραμματέας ο οποίος επικουρεί τον γραμματέα 
κατά τις συνεδριάσεις, ορίζονται υπάλληλοι της Δ/νσης 
Σχεδιασμού και Ανάπτυξης. Ο Γ ραμματέας και ο Ανα¬ 
πληρωτής βοηθός Γ ραμματέας είναι αρμόδιοι για την τή¬ 
ρηση των πρακτικών των συνεδριάσεων και για κάθε 
γραμματειακή υποστήριξη που απαιτείται για την ομαλή 
λειτουργία της Επιτροπής. 

Άρθρο 4 

Κανονισμός Λειτουργίας της Περιφερειακής 
Γνωμοδοτικής Επιτροπής 

1. Οι συνεδριάσεις της Περιφερειακής Γνωμοδοτικής 
Επιτροπής γίνονται στην έδρα της Περιφέρειας Δυτικής 
Ελλάδας μετά από έγγραφη πρόσκληση των μελών της α¬ 
πό τον Πρόεδρο οποιαδήποτε εργάσιμη μέρα εντός ή πέ¬ 
ρα από το ωράριο των Δημόσιων Υπηρεσιών. 

2. Η Επιτροπή γνωμοδοτεί επί θεμάτων που εισηγείται η 
Δ/νση Σχεδιασμού και Ανάπτυξης και τα μέλη της δύνα- 
νται να ενημερώνονται επί όλων των θεμάτων και στοιχεί¬ 
ων των σχετικών φακέλων. 

3. Από τα θέματα που είναι έτοιμα να εισαχθούν στην 
Επιτροπή για συζήτηση καταρτίζεται η Ημερήσια Διάτα¬ 
ξη, η οποία κοινοποιείται στα μέλη με μέριμνα της Γραμ- 

ματείας πριν από τη συνεδρίαση της Επιτροπής, μαζί με 
τα αντίστοιχα εισηγητικά σημειώματα της Υπηρεσίας. 

4.0 Γραμματέαςτης Επιτροπής τηρεί πρακτικά των συ¬ 
ζητήσεων των θεμάτων κάθε συνεδρίασης. Τα πρακτικά 
υπογράφονται από τον Πρόεδρο και τον Γραμματέα της 
Επιτροπής. Ο Γραμματέας μεριμνά για την κοινοποίηση 
των πρακτικών για τις περαιτέρω ενέργειες και την έκδο¬ 
ση των σχετικών αποφάσεων. 

Μια σειρά επικυρωμένων πρακτικών, καθώς και τα σχέ¬ 
δια των εισηγητικών σημειωμάτων τηρείται στο αρχείο 
της Γραμματείας. 

5. Η Γνωμοδοτική Επιτροπή βρίσκεται σε απαρτία όταν 
είναι παρόντες ο Πρόεδρος ή ο Αναπληρωτής του και τα 
μισά τουλάχιστον από τα υπόλοιπα με δικαίωμα ψήφου 
μέλη της Επιτροπής και αποφασίζει κατά πλειοψηφία. 

6. Για την εισαγωγή των αιτήσεων υπαγωγής τομ Ν. 
2601/98 στην Γνωμοδοτική Επιτροπή, τηρείται η απόλυτη 
σειρά της προτεραιότητας με την οποία έχουν υποβληθεί 
οι αιτήσεις αυτές. Είναι δυνατή η ταυτόχρονη εισαγωγή 
σε συγκεκριμένη συνεδρίαση της Γνωμοδοτικής Επι¬ 
τροπής αιτήσεων υπαγωγής που έχουν υποβληθεί σε δια¬ 
φορετικά χρονικά σημεία εντός του τριμήνου της περί¬ 
πτωσης (α) της παραγράφου 8 του άρθρου 8 του Ν. 
2601/98, υπό την προϋπόθεση ότι δεν έχει παραληφθεί η 
εισαγωγή καμμιάς αίτησης υπαγωγής που έχει υποβληθεί 
κατά τον ίδιο ή προγενέστερο χρόνο από το χρόνο υπο¬ 
βολής εκείνων που εισάγονται στη συγκεκριμένη συνε¬ 
δρίαση. 

7. Τα οριζόμενα στην προηγούμενη περίπτωση (6) έ¬ 
χουν ανάλογη εφαρμογή αυτοτελώς για την εισαγωγή 
στην Γνωμοδοτική Επιτροπή της παρούσας απόφασης 
των αιτήσεων υπαγωγής στο Ν. 2601/98 που εμπίπτουν σε 
κάθε ειδικό καθεστώς ενίσχυσης της παραγράφου 1 του 
άρθρου 10 του Ν. 2601/98 που υποβάλλονται στην Περι¬ 
φέρεια Δυτικής Ελλάδας. 

8. Στις συνεδριάσεις της Επιτροπής είναι δυνατόν να 
καλούνται εκπρόσωποι των επενδυτικών φορέων, Υπηρε¬ 
σιών του Δημοσίου και λοιπών φορέων εφόσον αυτό κρί- 
νεται σκόπιμο για την υποβοήθηση του έργου της Επι¬ 
τροπής. 

Άρθρο 5 

Η συγκρότηση της Περιφερειακής Γνωμοδοτικής της 
παρούσας απόφασης, σύμφωνα με την περίπτωση (ζ) της 
παρ. 19του άρθρου 8 του Ν. 2601/98 γίνεται με απόφαση 
του Γενικού Γραμματέα της Περιφέρειας, μη δημοσιευ¬ 
μένη στην Εφημερίδα της Κυβερνήσεως. 

Άρθρο 6 

Περιορισμοί και όροι για τα μέλη της Περιφερειακής 
Γνωμοδοτικής Επιτροπής 

1. Δεν μπορούν να συμμετέχουν στις συνεδριάσεις της 
Περιφερειακής Γνωμοδοτικής Επιτροπής μέλη που κατά 
τηντελευταία 5ετία είναι σύμβουλοι ή συμμετέχουν στο ε¬ 
ταιρικό ή μετοχικό κεφάλαιο ή στη διοίκηση επιχειρήσεων 
ή έχουν καταρτίσει ή συμμετάσχει στην κατάρτιση μελε¬ 
τών ή ως εξωτερικοί αξιολογητές έχουν συντάξει την α¬ 
ξιολόγηση επενδύσεων, προγραμμάτων χρηματοδοτικής 
μίσθωσης εξοπλισμού ή επιχειρηματικών σχεδίωνπου κα¬ 
τά την τελευταία δετία έχουν υπαχθεί στο Ν. 1892/90 ή 
στον Ν. 2601/98 ή έχουν υποβάλλει αίτηση για να υπα¬ 


χθούν στις διατάξεις του Νόμου 2601/98 εφόσον στις συ¬ 
νεδριάσεις αυτές εξετάζονται θέματα των επιχειρήσεων 
αυτών ή θέματα άλλων επιχειρήσεων ιδίου ή συναφούς α¬ 
ντικειμένου. 

2. Στα μέλη και του εισηγητές της Περιφερειακής Γνω- 
μοδοτικής Επιτροπής εφαρμόζονται οι διατάξεις των άρ¬ 
θρων 6 και επόμενα περί υποβολής δήλωσης περιουσια¬ 
κής κατάστασης του Ν. 2429/96. 

Άρθρο 7 

Από τις διατάξεις της παρούσας απόφασης δεν προκα- 
λείται πρόσθετη επιβάρυνση του Κρατικού Προϋπο¬ 
λογισμού. 

Άρθρο 8 

1. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

2. Η παρούσα απόφαση να δημοσιευθεί στην Εφημερί¬ 
δα της Κυβερνήσεως (τεύχος Β'). 

3. Από την έκδοση της κατά το άρθρο 5 της πιο πάνω α¬ 
πόφασης συγκρότησης της Περιφερειακής Γνωμοδοτι- 
κής Επιτροπής της παρούσας απόφασης, παύουν να ι¬ 
σχύουν οι κανονιστικές αποφάσεις σύστασης και συ¬ 
γκρότησης της Περιφερειακής Γνωμοδοτικής Επιτροπής 
της Περιφέρειας του Ν. 1892/90, που είχαν εκδοθεί κατ’ ε¬ 
φαρμογή τηςπερίπτωσης (β) της παραγράφου (1) και της 
παραγράφου (4) του άρθρου 8 του εν λόγω Νόμου. 

Πάτρα, 17Αυγούστου 1998 
Ο Γ ενικός Γ ραμματέας Περιφέρειας 

ΚΩΣΤΑΣ Ν. ΠΑΠΑΔΗΜΗΤΡΙΟΥ 

-♦- 

Αριθ. 25/1998 (9) 

Ένταξη της Κοινότητας Αγίου Κοσμά Ν. Γρεβενών και του 

προσωπικού αυτής στο Α' βιβλίο του Νόμου 1188/81. 

ΤΟ ΚΟΙΝΟΤΙΚΟ ΣΥΜΒΟΥΛΙΟ 
ΑΓ. ΚΟΣΜΑ Ν. ΓΡΕΒΕΝΩΝ 

Αφού έλαβε υπόψη: 

α) Το αριθ. 2/1998 πρακτικό του Υπηρεσιακού Συμβου¬ 
λίου Γ ρεβενών με το οποίο γνωμοδοτεί υπέρ της ένταξης 
της Κοινότητας και της υπαγωγής του μονίμου προσωπι¬ 
κού στο (Α) πρώτο μέρος του Ν. 1188/81. β) Τα οικονομι¬ 
κά στοιχεία της Κοινότητας των ετών 1995 και 1996 τα ο¬ 
ποία εκπληρούν τις απαραίτητες προϋποθέσεις που α¬ 
παιτεί ο Νόμος, γ) Τις διατάξεις της παρ. 1 του άρθρου 3 
του Νόμου 1188/81 και παρ. 2 όπως αυτή αντικαταστάθη- 
κε από το άρθρο 8, παρ. 1 του Ν. 2307/95, αποφασίζει ο¬ 
μόφωνα: 

Υπέρ της ένταξης της Κοινότητας Αγίου Κοσμά και της 
υπαγωγής του μονίμου προσωπικού αυτής, Γραμματέα 
Τσιαμήτρου Ξανθίππης στο (Α) πρώτο μέρος του Ν. 

1188/81, διότι συντρέχουν οι νόμιμες προϋποθέσεις. 

Από τις διατάξεις της παρούσης αποφάσεως προκαλεί- 
ται δαπάνη σε βάρος του προϋπολογισμού το ύψος της ο-· 
ποιας δεν μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άγιος Κοσμάς, 12 Ιουλίου 1998 
Ο Πρόεδρος της Κοινότητας 
ΚΩΝ/ΝΟΣ Γ. ΚΟΥΤΣΟ ΝΙΚΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΟΗ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 5225 761 ΘΕΣΣΑΛΟΝΙΚΗ 

5230 841 Βασ. Όλγας 188,1ος ή 
Πληροφορίες δημοσιευμάτων λοιπών Φ.Ε.Κ. 5225 713 ΠΕΙΡΑΙΑΣ 

5249 547 Νικήτα 6-8 Τ.Κ. 185 31 

Πώληση Φ.Ε.Κ. 5239 762 ΠΑΤΡΑ 


Πώληση Φ.Ε.Κ. 

Φωτοαντίγραφα παλαιών Φ.Ε.Κ. 
Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ.*· 


Βασ. Όλγας 188.1ος όρ. - Τ.Κ. 546 55 (031) 423 956 

ΡΑΙΑΣ 4136 402 

Νικήτα 6-8 Τ.Κ. 18531 4171 307 

ΓΡΑ (061) 271 249 

Κοοίνθου 327 Τ.Κ. 262 23 224 581 


5248 141 Κορίνθου 327 Τ.Κ. 262 23 

5248 188 ΙΩΑΝΝΙΝΑ 
5248 785 Διοικητήριο Τ.Κ. 454 44 
ΚΟΜΟΤΗΝΗ 

5248 320 Δημοκρατίας 1 Τ.Κ 691 00 


5248 320 


(0651) 21 901 
(0531) 22 637 
26 522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 200 δρχ. 

-ΙΣΕΩΣ - Από 8 σελίδες και άνω προσούξηση 100 δρχ. ανά Βσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 


Α’ (Νόμοι, Π.Δ., Συμβάσεις κ.λπ.) 

Β’ (Υπουργικές αποφάσεις κ.λπ.) 

Γ’ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν Π Λ Λ (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες εππυχόντων διαγωνισμών κ.τλ.) 
Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. _ 


ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. 4 Ε.Π.Ε. 


Κ.Α.Ε. Προϋπολογισμού 
2531 


60.000 δρχ. 
70.000 - 

15.000 - 

70.000 - 

30.000 » 

15.000 » 

5.000 · 

10.000 » 
3.000 - 

10.000 » 
250.000 » 


250.000 - 


Κ.Α.Ε. εσόδου υπέρ 
ΤΑΠΕΤ 3512 



' Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

Οι συνδρομές του εξωτερικού επιβαρύνονται πέραν των ανωτέρω ανοφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

Η πληρωμή του ποσοστού του ΤΑΠΕΤ που ανπστοιχεί σε συνδρομές, εισπρόττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και σος άλλες πόλεις από τα Δημόσια Ταμεία. 

Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

Η συνδρομή ισχύει γιο ένο χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

! Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

Αντίγραφα διπλοτύπων, ταχυδρομικές επιταγές και χρηματικό γραμμάπα δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















